BAJÓT KÖZSÉG ÖNKORMÁNYZATÁNAK

2 /2016. (III.12.) számú rendelete

az önkormányzat 2016. évi költségvetéséről

Bajót Község Önkormányzat képviselő-testülete az Alkotmány 32. cikk (2) bekezdésében meghatározott eredeti jogalkotói hatáskörében eljárva, az Alaptörvény 32. cikk (1) bekezdés f) pontjában meghatározott feladatkörében eljárva a következőket rendeli el:

1. § A rendelet hatálya

(1)	A rendelet hatálya a képviselő-testületre, annak bizottságaira, Bajót Község Önkormányzatára (továbbiakban: Önkormányzat), a Bajóti Közös Önkormányzati Hivatal és az Önkormányzat irányítása alá tartozó költségvetési szervekre (intézményekre) terjed ki.

2. § A költségvetés bevételei és kiadásai

(1)	A képviselő-testület az önkormányzat 2016. évi költségvetését:

forintban

179 688 000	Költségvetési bevétellel
166 210 000	Működési bevétellel
13 478 000	Felhalmozási bevétellel
179 688 000	Költségvetési kiadással
166 210 000	Működési kiadással
13 478 000	Felhalmozási kiadással
0	Költségvetési hiány
0	Működési hiány
0	Felhalmozási hiány

állapítja meg.

(2)	Az (1) bekezdésben megállapított költségvetési bevételek forrásonkénti, a költségvetési kiadások jogcímenkénti megoszlását önkormányzati szinten, továbbá a finanszírozási bevételeket és kiadásokat a rendelet 1. melléklete alapján határozza meg a képviselő-testület.

(3) A működési és felhalmozási bevételek és kiadások előirányzatai mérlegszerű bemutatását önkormányzati szinten a 2.1. és a 2.2. melléklet részletezi.

(4) Bajót Község Önkormányzat adósságot keletkeztető ügyletekből és kezességvállalásból fennálló kötelezettségeit 3. számú melléklet részletezi.

(5)	Bajót Község Önkormányzat saját bevételeinek részletezése az adósságot keletkeztető ügyletből származó tárgyévi fizetési kötelezettség megállapításához a 4. számú melléklet részletezi.

(6)	Bajót Község Önkormányzat adósságot keletkeztető fejlesztés céljai az 5. számú melléklet tartalmazza.

(7)	Bajót Község Önkormányzat beruházási kiadásait összevontan az 6. számú melléklet tartalmazza.

(8)	Bajót Község Önkormányzat felújítási kiadásait összevontan az 7. számú melléklet tartalmazza.

(9)	Bajót község Önkormányzat bevételeit és kiadásait a 8, számú melléklet részletezi.

(10) Bajóti Közös Önkormányzati Hivatal bevételeit és kiadásait 9. számú melléklet részletezik.

(11) Hétszínvirág Óvoda Bajót bevételeit és kiadásait a 10, számú melléklet részletezi.

(12) Bajót Község Önkormányzat éves engedélyezett létszám előirányzatát és a közfoglalkoztatottak létszámát költségvetési szervenként a 11. számú melléklet szerint határozza meg.

(13)	A működési hiány belső finanszírozásának érdekében a képviselő-testület az előző év(ek) költségvetési maradványának igénybevételét rendeli el, melynek várható összege 1 500 000 Forint.

3. § A költségvetés tájékoztató táblái

(1)	Többéves kihatással járó döntések számszerűsítése évenkénti bontásban és összesítve célok szerint az 1. számú tájékoztató tábla tartalmazza.

(2)	Az Önkormányzat által adott közvetett támogatások részletezését a 2. tájékoztató tábla tartalmazza.

(3)	Az Önkormányzat előirányzat – felhasználási tervét a 3. tájékoztató tábla szerint határozza meg.

(4)	Az Önkormányzat 2 182 000 Ft államháztartáson kívüli támogatást állapít meg, mellyel a muzeális intézményekről, a nyilvános könyvtári ellátásról és a közművelődésről szóló 1997 évi. CXL törvényben foglalt jogszabályi kötelezettségeinknek teszünk eleget, az Öregkőaljai Pincebarátok Köre Egyesülettel kötött együttműködés keretében.( 4. tájékoztató tábla)

(5) Bajót Község Önkormányzat a 2015. évi költségvetési évet követő 3 évre tervezett bevételeit, kiadásait a 5. számú tájékoztató tábla részletezi.

(7)	Az Önkormányzat a kiadások között 500 000 Ft általános, 500 000 Ft céltartalékot állapít meg.

4. § A költségvetés végrehajtásának szabályai

(1)	A költségvetési szerveknél a jutalmazásra fordítható és kifizethető összeg nem haladhatja meg a rendszeres személyi juttatások előirányzatának 200 %-át. Ennek fedezetére a személyi juttatások és dologi kiadások évközi megtakarítása, és a személyi juttatások előirányzatának növelésére fordítható forrás szolgálhat.

(2)	Amennyiben a költségvetési szerv harminc napon túli, lejárt esedékességű elismert tartozásállományának mértéke két egymást követő hónapban eléri az éves eredeti kiadási előirányzatának 10%-át vagy a százötven millió forintot, az irányító szerv a költségvetési szervhez önkormányzati biztost jelöl ki..

(3)	Önkormányzatok rendkívüli támogatás (REKI) igényléséről a működőképességet veszélyeztető helyzet esetében a polgármester gondoskodik, külön képviselő-testületi döntés alapján.

(4) A finanszírozási bevételekkel és kiadásokkal kapcsolatos hatásköröket a Képviselő-testület gyakorolja.

5. § Az előírányzatok módosítása

(1) A képviselő-testület az Önkormányzat kiemelt előirányzatokon belüli bevételeinek és kiadásainak módosítását összeghatárra tekintett nélkül, a kiadási, bevételi kiemelt előirányzatok közötti átcsoportosítás jogát 3 000 000 Ft összeghatárig a polgármesterre átruházza. Egyéb esetekben a képviselő-testület a kiadási, bevételi előirányzatok közötti átcsoportosítás jogát fenntartja magának.

(2) Az (1) bekezdésben foglalt átcsoportosításról a polgármester negyedévente köteles beszámolni, a költségvetés módosítására egyidejűleg javaslatot tenni.

(3)	A költségvetési szerv a költségvetése kiemelt előirányzatai és a kiemelt előirányzaton belüli rovatok között átcsoportosítást hajthat végre.

(4)	Amennyiben az önkormányzat év közben a költségvetési rendelet készítésekor nem ismert többletbevételhez jut, vagy bevételei a tervezettől elmaradnak, arról a polgármester a képviselő-testületet tájékoztatja.

(5)	A képviselő-testület által jóváhagyott kiemelt előirányzatokat valamennyi költségvetési szerv köteles betartani e rendeletben foglalt rendelkezések alapján.

6. § A gazdálkodás szabályai

(1)	A költségvetési szervek az alapfeladatai ellátását szolgáló személyi juttatásokkal és az azokhoz kapcsolódó járulékok és egyéb közterhek előirányzataival minden esetben, működtetéshez, vagyon használatához, valamint a közfeladatai ellátáshoz szükséges egyéb előirányzatokkal a 58/2014(VI.23.) számú képviselő-testületi határozattal elfogadott munkamegosztási megállapodásban foglaltaknak megfelelően rendelkezik.

(2) Készpénzben történő kifizetés bármilyen jellegű kiadásra teljesíthető, kivéve az

Önkormányzat, a Közös Önkormányzati Hivatal és az Óvoda állományában lévő dolgozók rendszeres munkabére és bérjellegű kifizetése, mely minden esetben bankszámlára utalással történik. Az egyéb bérrendszer hatálya alá tartozók részére bér és bérjellegű kifizetés készpénzben is teljesíthető.

7. § Záró és vegyes rendelkezések

(1)	Ez a rendelet 2016. február 12-én lép hatályba.

(2) A képviselő-testület a polgármesternek ezen rendelet hatálybalépéséig, az átmeneti időszakban tett intézkedései, mely a bevételek beszedésére és a kiadások teljesítésére vonatkozott beépítésre került jelen rendeletbe.

...........................................	...........................................
Dr. Tarnóczy Tünde jegyző	Tóth Zoltán polgármester

Rendelet kihirdetve

2016.február 12.

Dr. Tarnóczy Tünde

jegyző